Llanbedrog - Wicipedia

# Llanbedrog

### Oddi wrth Wicipedia, y gwyddoniadur rhydd.

Pentref yn ne-orllewin Llŷn yw Llanbedrog. Mae'n gorwedd ar lan Bae Ceredigion tua hanner ffordd rhwng Pwllheli i'r dwyrain ac Abersoch i'r de. Rhed y ffordd A499 trwy'r pentref.

Mae penrhyn Mynydd Tir y Cwmwd (343 troedfedd) yn ei gysgodi i'r de. O'r copa ceir golygfeydd braf dros Fae Ceredigion ac Ynysoedd Tudwal ac i fryniau Eryri yn y gogledd-ddwyrain.

Mae eglwys y plwyf yn bur hynafol. Fe'i cysegrir i Sant Pedrog. Eglwys un siambr hir ydyw, sy'n dyddio yn rhannol i'r 13eg ganrif. Ychwanegwyd clochdy yn y 19eg ganrif pan gafodd ei hatgyweirio'n sylweddol a'i thrawsnewid gan golli llawer o'i chymeriad hynafol. Mae'r bedyddfaen yn dyddio i'r 15fed ganrif.

Mae traeth Llanbedrog yn ddeniadol ac yn boblogaidd gan ymwelwyr. I'r gogledd ceir craig isel Carreg y Defaid.

Roedd y bardd John Owen Williams (Pedrog) (1853-1932) yn frodor o Lanbedrog. Cafodd ei fagu'n blentyn amddifad yno gan ei fodryb.

Wedi dod o "http://cy.wikipedia.org../../../l/l/a/Llanbedrog.html"

Categorïau: Pentrefi Gwynedd | Llŷn

##### Views

- Erthygl
- Sgwrs
- Diwygiad cyfoes

##### Chwilio